**जेटस्टार एयरवेज़** (अंग्रेज़ी: Jetstar Airways) ऑस्ट्रेलिया की एक कम लागत वाली विमान सेवा है जिसका मुख्य कार्यालय मेल्बर्न मे स्थित है। यह वर्जिन ब्लू नाम की कम लागत वाली एयरलाइन्स के द्वारा पेश किए गये ख़तरे का सामना करने के लिए कॅंटेस एयरवेज़ द्वारा बनाई गयी एक सहयोगी एयरलाइन्स है. जेटस्टार कॅंटेस की उस द्विस्तरीय योजना का अंग है जिसके तहत कॅंटेस एयरवेज़ महँगे पूरी सेवायों वाला ब्रांड है और जेटस्टार कम लागत वाले वर्ग पर केंद्रित है। ऑस्ट्रेलिया मे आने और जाने वाले यात्रियों के मध्य जेटस्टार की ८.५% की भागेदारी है।

अपने एयरबस ए ३२० परिवार और बोयिंग ७८७ ड्रीमलाइनर विमानो के मिले जुले विमान दस्ते के साथ यह एयरलाइन अपने मुख्य आधार केंद्र मेल्बर्न एयरपोर्ट, से घरेलू उड़ानो के अलावा एक वृहत क्षेत्रीय और अंतराष्ट्रीय उड़ान तंत्र का भो संचालन करती है. अपनी मूल कंपनी के समान ही जेटस्टार की मुख्य प्रतिद्वन्दिता वर्जिन ऑस्ट्रेलिया और इसके कम लागत वाली विमान सेवा टिगेरयर ऑस्ट्रेलिया से है।

जेटस्टार ग्रूप के मध्यम से ही कॅंटेस की इसके सहयोगी एयरलाइन्स जेटस्टार एशिया एयरवेज़, जेटस्टार पेसिफिक एयरलाइन्स और जेटस्टार जापान मे भी साझेदारी है .

इतिहास
------

इस एयरलाइन को कॅंटेस द्वारा २००३ मे एक कम लागत वाली घरेलू सहायक एयरलाइन्स के रूप मे स्थापित किया गया था. कॅंटेस ने पूर्व मे २० नवंबर २००१ को इंपल्स एयरलाइन्स का अधिग्रहण किया और इसे कॅंटेस.इन्क के नाम से परिचालित किया जा रहा था पर एक कम लागत वाली एयरलाइन्स शुरू किए जाने के निर्णय के बाद इसे जेटस्टार ब्रांड से पुनः लॉंच किया गया। फ़रवरी २००४ मे इसकी आरंभिक उड़ान के लिए टिकट बिकने शुरू हुए और २५ मई २००४ से घरेलू उड़ान सेवाओं की शुरुआत की गयी. पहली अंतरराष्ट्रीय सेवा क्राइस्टचर्च, न्यूज़ीलॅंड के लिए १ दिसंबर २००५ को शुरू की गयी.

विमान दस्ता
-----------

अगस्त २०१६ की जानकारी के अनुसार जेटस्टार एयरवेज़ के विमान दस्ते मे निम्न विमान शामिल हैं 

| हवाई जहाज | वर्तमान | आदेश |
| --- | --- | --- |
| एयरबस ए ३२०-२०० | ५३ विमान |  |
| एयरबस ए ३२१-२०० | ६ विमान | २ का ऑर्डर दिया गया है |
| बोयिंग ७८७-८ | ११विमान |  |
| कुल | ७० | २ |

विपणन और प्रायोजन
-----------------

२००४ से २००६ तक इस एयरलाइन्स का शुभंकर 'जूली द जेटस्टार गर्ल' थी जिसकी भूमिका मॅग्डा स्ज़ुबंस्की नाम की अभिनेत्री ने निभाई थी.

अप्रैल २०१२ तक जेटस्टार एयरवेज़ नॅशनल रग्बी लीग टीम द गोल्ड कोस्ट टाइटन्स की प्रायोजक थी. 

जुलाई २००८ मे जेटस्टार एयरवेज़ को ऑस्ट्रेलियन नॅशनल रग्बी लीग टीम का अधिकारिक प्रायोजक बनाया गया. इसके एक ए ३२० विमान को इस संबध को प्रचारित करने के लिए स्पेशल देकलस से 

सजाया गया था।

उड़ान मे मिलने वाली सेवाएँ
--------------------------

जेटस्टार के सभी विमानो मे "बाइ ऑन बोर्ड’ सेवा है जिसके तहत खाने पीने की वस्तुएँ विमान मे खरीदी जा सकती हैं. 

बोयिंग ७८७ के सभी अंतरराष्ट्रीय मार्गों पर जेटस्टार द्विस्तरीय सेवा प्रदान करता है

### बिज़्नेस क्लास

जेटस्टार अपने बी ७८७-८ विमानों मे बिज़्नेस क्लास सेवा प्रदान करता है. बिज़्नेस क्लास वाले केबिन मे बेहतरीन चमड़े से बनी २१ सीटें होती हैं जिन्हे २-३-२ के संयोजन मे सजाया जाता है. यह सेवा कॅंटेस की घरेलू बिज़्नेस क्लास ओर कॅंटेस इंटरनॅशनल के प्रीमियम एकॉनमी क्लास पर आधारित है. 

इस सेवा मे विमान मे ही ख़ान-पान सेवा, उड़ान मे मिलने वाली मनोरंजन सेवा और ३० किलोग्राम तक समान ले जाने की सुविधा प्रदान की जाती है. बिज़्नेस मॅक्स वाले किराए मे कॅंटेस क्लब लाउंज सेवा (जहाँ उपलब्ध हो) और कॅंटेस फ्रीक्वेंट फ्लाइयर पायंट्स की सेवा भी प्रदान की जाती है। 

### एकॉनमी क्लास

इस क्लास मे जेटस्टार पहले से खरीदे गये अथवा बाइ ऑन बोर्ड सेवा के तहत खाने-पीने की वस्तुएँ प्रदान करती है.

सन्दर्भ
-------

1. ↑  "लाउंज". जेटस्टार. मूल से 26 मार्च 2016 को पुरालेखित. अभिगमन तिथि २९ जुलाई २०१३.
2. ↑  "संग्रहीत प्रति". मूल से 11 जुलाई 2015 को पुरालेखित. अभिगमन तिथि 2 नवंबर 2016.
3. 1 2  "हमारे क्षितिज का विस्तार: क्वांटास की वार्षिक रिपोर्ट २०१२" (PDF). कांटास ग्रुप. मूल (PDF) से 3 मार्च 2016 को पुरालेखित. अभिगमन तिथि २९ जुलाई २०१३.
4. ↑  "हमारी कंपनी". जेटस्टार. मूल से 22 मार्च 2016 को पुरालेखित. अभिगमन तिथि २३ जुलाई २०१३.
5. ↑  "जेटस्टार एयरलाइन की जानकारी". क्लेरट्रिप.कॉम. मूल से 11 सितंबर 2016 को पुरालेखित. अभिगमन तिथि २ नवम्बर २०१६.
6. ↑  "ईट'स डी जेटस्टार गोल्ड कोस्ट टाइटन्स" – गोल्ड कोस्ट टाइटन्स मीडिया रिलीज़ Archived 2008-07-22 at the Wayback Machine रेट्रिएवेद २२ जनुअरी २००९.
7. ↑  "JetShop.Cafe Archived 2011-11-08 at the Wayback Machine." *जेटस्टार एयरवेज़* अक्सीस्ज़द ८ नवम्बर २०११.

बाहरी कड़ियाँ
-------------

* कांटास ऑफिसियल वेबसाइट
* आधिकारिक जालस्थल
* जेटस्टार एयरवेज मोबाइल वेबसाइट
* जेटस्टार मैगज़ीन